Charles Proteus Steinmetz

Charles Proteus Steinmetz (* 9. apríl 1865, Wrocław, Poľsko, vtedy Breslau, Sliezsko, Prusko – † 26. október 1923, Schenectady, New York, USA), pôvodné meno Karl August Rudolf SteinmetzCharles Proteus Steinmetz – Encyclopædia Britannica, bol nemecko-americký matematik a elektrický inžinier, ktorý významne prispel k pochopeniu striedavého prúdu, čo umožnilo jeho rozsiahlejšie využívanie v praxi. Dôležitá je predovšetkým jeho práca v oblasti hysterézie.

Steinmetz trpel chorobami chrbtice a nanizmom, ale už v ranej mladosti prejavoval výrazný talent v oblastiach matematiky, fyziky a literatúry. Kvôli socialistickým aktivitám bol nútený opustiť svoje rodisko a po krátkom pobyte v Zürichu emigroval do Spojených štátov. Tam si nemecky znejúce meno Karl zmenil na Charles a stredné mená August Rudolf zamenil za svoju univerzitnú prezývku Proteus.

Steinmetz získal svoju vedeckú reputáciu predovšetkým prácou v oblasti hysterézie. Významná je tiež jeho práca ohľadom matematických výpočtov o striedavých elektrických obvodoch. Venoval sa aj výuke matematiky pre inžinierov.

 Zdroje 

Kategória:Nemeckí matematici
Kategória:Matematici USA
Kategória:Nemeckí vynálezcovia
Kategória:Vynálezcovia USA
Kategória:Nemeckí socialisti
Kategória:Socialisti USA